Den Vest-Sjællandske Avis, 1821-08-07
Hs. Majestæt var ledsaget af Sir Blomfield, da han Aftenen for Kronningen ankom i Talerens Værelse. Da Processionen satte sig i Bevægelse fra Vestminster-Hall til Abbediet viiste Baronerne forde 5 Havne sig og stillede sig i Midten af Hallen, hvor de ventede paa Kongen og bare imidlertid den kostbare Baldakin. Der reiste sig en øieblikkelig Latter iblandt Tilskuerne, da disse Herrer bare sig lidet bagvendt af dermed, og det syntes som de ikke rigtig havde udstuderet paa hvad Maade de skulde bære den. Hertugen holdt som Lord Stor-Connetable en gylden Stav i den høire Haand. Herolder opraabte Pairernes Navne. Da nu Processionen gik ud af Hallen stod Hs. Majestæt og fra sin Throne og steeg ned af Trinene uden Understøttelse. Dog da Kongen var paa det sidste Trin stod han et Øieblik stille og faae sig om. Hurtig ilede en Lord til i skarlagenrød Uniform, paa hvis Skuldre Hs. Majestæt lænede sig og traadte saaledes under Balbakinen. Herpaa lod han Lorden gaae. Da Kongen havde gjort nogle Skridt frem under Baldakinen vendte han sig om til Pagerne, som bare Slæbet af hans kostbare Kappe og befalede dem at holde sig længere borte fra ham, sandsynligen for at lette Kappens Vægt. - Førend Erkebiskoppen af Canterbury havde sat St. Eduards Kronen paa Kongen, velsignede han den først. Da Kongen var kronet opløftede Forsamlingen et lydeligt Fryderaab. Da Toget kom tilbage udkastede Lord Bentinck Sølv=Kronnings=Medailler iblandt Folket. - Championen eller Forfægteren blev, da han traadte ind i Hallen ledsaget af Hertugen af Wellington og Marqvien af Anglesen, han forestod sin Post med stor Duelighed og Færdighed. Kort efter at Processionen havde forladt Hallen, blev der strax gjort Anstalt til Middagsmaaltidet. Massive Guldskaaler, Tallerkener og andre Bord redskaber bleve nedsatte paa begge Sider af Thronen. De smukkeste Vaser, Frugtkurve og Platmenager af det fortreffeligste Arbeide forskaffede dem, som havde Lyst til at betragte det, et rigeligt Stof til Moerskab. Det Kongelige Bord blev bedækket med en kostbar Dug af Damask, hvori det Kongelige Vaaben var broderet. J kort Tid vare alle Taffelerne dækkede. – J Hallen selv vare 3 Taffeler dækkede for 56 Personer. Paa disse Borde og fleere mindre bleve satte 336 Sølvtallerkener. Paa begge Sider af Thronen placeredes 2 Desertborde, hvorpaa blev sat et pragtfuldt Bordservice af Guld. Endnu fleere Fade og Sager af ædelt Metal, bleve satte paa Taffelet til Prydelse, hvoriblandt vare nogle af en meget høi Alder, og som allerede have ziiret flere af de Engelske Kongers Kronningstaffel; nogle af dem vare betegnede med A. H. (Anna Regina) andre med C. R. (Carolus Rex. Der blev kun serveret med kold Kiøkken og førend Processionen kom tilbage vare allerede alle Retterne paa Bordet. Salen var oplyst med 2000 Voxlys i Lysekroner, foruden 2 Rækker Argantiske Lamper. Mange af de Tilstædeværende som havde taget deres Plads under Voxlysene bleve meget incommoderede af dem, da Voxet dryppede ned paa deres Klæder. Ogsaa var den store Hede meget besværlig for dem og især for Damerne, da den ødelagte i kort Tid deres Haarlokker, som vare opfatte med megen Konst. Strax efter Klokken 10 begav Processionen sig paa Veien til Abbediet. Den høitidelige Stilhed og Orden, de forskiellige Costumer og den overordentlige Pragt ved hele Toget forsatte Tilskuerne i Tankerne hen i de gamle Riddertider. Men saae man sig noget videre omkring saa saae man Londons Huse opfyldte med glade Mennesker og Tagene opfyldte med nysgierrige Personer. Det var et sieldent og opløftende Syn at see hvordes Lommetørklæderne og Hattene i tusindeviis bleve svingede i Vinduerne og paa Tagene og Jndtrykket var saameget mere livfuldt, som Menneskemængdens Jubel og Udraab blandede sig i Trommernes Hvirvel og Kanonernes Torden. - Ogsaa Aldermann Wood, som befandt sig i Processionen, erholdt Tegn paa Biefald; men fleere Stemmer raabte derpaa; No. Wood (ingen Wood!) herpaa svarede en Tilskuer, ingen Wood havde der ikke været Wood (Træe) til, hvorfra ville J da have faaet Eders Stellager eller hvoraf ville J da have bygget dem? Lordmajoren, som ogsaa er Dronningen hengiven blev meget koldt modtaget af Kongen, og fik ikke Tilladelse til at kysse Hs. Majestæts Haand, som ellers er brugeligt.